b'\n_START_ARTICLE_\nWhite Hart Lane\n_START_SECTION_\nZgodovina\n_START_PARAGRAPH_\nStadion je bil dokon\xc4\x8dan leta 1899, septembra tega leta pa se je na njem odigrala prva tekma med doma\xc4\x8dim klubom in Notts Countyjem, ki si jo je ogledalo 5.000 gledalcev, kon\xc4\x8dala pa se je z zmago doma\xc4\x8dih s 4:1._NEWLINE_Do leta 1923 so stadion \xc5\xa1irili, tako da je tega leta lahko gostil \xc5\xbee 50.000 gledalcev na povsem pokritih tribunah. Stadion so nato ponovno obnovili leta 1953 in ga opremili z reflektorji, nato pa je posodobitve do\xc5\xbeivljal \xc5\xa1e v sedemdesetih in osemdesetih letih 20. stoletja, zadnja posodobitev pa je bila opravljena leta 1998._NEWLINE_Trenutno so v teku pogovori vodstva kluba o gradnji novega stadiona, saj trenutni White Hart Lane ne zadostuje potrebam in je v zadnjih letih skoraj na vseh tekmah razprodan.\n_START_SECTION_\nRekordi\n_START_PARAGRAPH_\n5. marca 1938 je stadion dosegel rekordno \xc5\xa1tevilo obiskovalcev, ko si je kar 75.038 gledalcev ogledalo tekmo FA pokala med Tottenhamom in Sunderlandom.'